Laiale lugejaskonnale oli see üllatav, meeliülendav ja meelivangistav pilt, mille avastas Saal. Liiatigi kui seda, mis võimalik oli minevikus, vähemalt unistustes oli lubatud projitseerida tulevikkugi. Ei olnud siis  ime, et Saal vallutas vähem otsustusvõimelise laia publiku kõrval ka teadlikuma arvustajatepere juba palja ainestiku ja ideestikuga, ilma et oleks märgatud Saali vormilisele küljele tähelepanu pööratagi ja leida, et mitte ainult Saali ajal, vaid vareminigi on kirjutatud paremat proosat, kui seda esindas Saal.